Diari Oficial de la Generalitat Valenciana


Sumari del DOGV 6183, del 13-01-2010 (2009/13409)

Notificació de la sentència de 6 de novembre de 2009 del judici ordinari 902/2007.
----------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13069


Data del document
:   11-11-2009

Organisme emissor
:   Jutjat de Primera Instància Número 1 de Nules

Tipus de document
:   Edicte

Notificació de la sentència de 6 de novembre de 2009 del judici ordinari 902/2007. [2009/13442]  
Procediment de judici ordinari 000902/2001  
Part demandant: BMW Financial Services Ibérica, EFG, SA.  
Part demandada: Pedro Mora Martínez, Nuria Mora Gala i lnmaculada Gala López.  
Sobre: resolució de contracte d'arrendament financer mobiliari i reclamació d'una quantitat.  
Que en les actuacions a què es fa referència s'ha dictat la sentència de data 6 de novembre de 2009 que conté els particulars que literalment són com segueix:   
«Sentència  
Nules, 6 de novembre de 2009.  
Sonia Lleó Martín, jutgessa substituta del Jutjat de Primera Instància i Instrucció número 1 de Nules, ha conegut aquestes actuacions de judici ordinari 81327751, promogudes per la procuradora Mª Ángeles D'Amato Martin, en nom i representació de BMW Financial Services Ibérica, Establecimiento Financiero de Crédito (EFG), SA, i en defensa seua la lletrada Carmen Petrer Pastor, contra els possibles hereus ignorats de Pedro Mora Martínez, declarats en situació de rebel·lia processal mitjançant la provisió de data 4 de setembre de 2009.  
Dispositiva   
Estime de forma parcial la demanda interposada per la procuradora Mª Ángeles D'Amato Martín, en nom i representació de BMW Financial Services Ibérica, Establecimiento Financiero de Crédito (EFC), SA, contra els possibles hereus ignorats de Pedro Mora Martínez, declarats en situació de rebel·lia processal, i declare resolt el contracte d'arrendament financer mobiliari i de subrogació, i condemne el demandat, això és, els possibles hereus ignorats de Pedro Mora Martínez, a la devolució a l'actor del vehicle marca BMW, model 320 TD M47 Compact, número de bastidor WBAAT71010KU02467, matrícula 4724-MAP, i els condemne a pagar el deute vençut i impagat que puja a 7.385,68 € i a pagar els interessos de demora al 2,5% mensual, calculats segons la condició general huitena lletra b del contracte esmentat; tot això sense fer una imposició expressa de les costes causades en la tramitació d'aquest procediment.   
Notifiqueu aquesta sentència a les parts i feu-los saber que contra aquesta es pot interposar un recurs d'apel·lació, que, si pertoca, caldrà preparar davant d'aquest Jutjat dins dels cinc dies següents a aquell que esta siga notificada.   
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme. Sonia Lleó Martín, jutgessa substituta del Jutjat de Primera Instància i Instrucció número 1 de Nules.»  
Publicació. La sentència anterior va ser llegida i publicada per la jutgessa que la va dictar en el dia de la seua data. En done fe.   
Contra la resolució notificada es pot interposar un recurs i, en virtut del que estableix la disposició addicional quinzena de la Llei Orgànica 6/985, d'1 de juliol, del Poder Judicial, afegida per la Llei Orgànica 1/2009, de 3 de novembre, complementària de la Llei de Reforma de la Legislació Processal per a la implantació de la nova oficina judicial, s'informa a les parts que pretenguen interposar-hi un recurs que, amb caràcter previ a l'admissió del recurs, cal justificar l'ingrés d'un dipòsit la quantia del qual serà la següent d'acord amb el recurs que es tracte:   
Reposició: 25 euros.  
Revisió de resolucions del secretari judicial: 25 euros.  
Apel·lació: 50 euros.  
Queixa: 30 euros.  
Extraordinari per infracció processal: 50 euros.  
Rescissió de sentència ferma a instàncies de rebel: 50 euros.  
El moment per a aportar aquesta justificació serà el de presentació o interposició del recurs quan es tracte de resolucions interlocutòries, del de queixa, rescissió de sentència ferma en rebel·lia i revisió, o en anunciar-se o preparar-se aquest recurs en la resta de casos.   
L'ingrés ha d'efectuar-se en el compte de consignacions d'aquest Jutjat, en el compte número 1342/0000/, especificant en el camp concepte del document resguard d'ingrés que es tracta d'un recurs, seguit del codi i el tipus concret de recurs de què es tracte segons el llistat següent:   
00 Civil - Reposició  
01 Civil - Revisió de resolucions secretari judicial  
02 Civil - Apel·lació   
03 Civil - Queixa   
04 Civil - Extraordinari per infracció processal  
05 Civil - Rescissió de sentència ferma a instàncies de rebel:   
Si l'ingrés s'efectuara mitjançant una transferència bancària el codi i el tipus concret de recurs ha d'indicar-se després d'especificar els 16 dígits del compte expedient (separat per un espai). Es tornarà el dipòsit en el cas que s'estime totalment o parcialment el recurs plantejat, i es perdrà en cas que siga desestimat.   
No s'admetrà a tràmit cap recurs que no tinga el dipòsit constituït. En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, haurà d'efectuar un ingrés per cada concepte, fins i tot si pertanyen a altres recursos de classe idèntica o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.»  
Atés que es desconeix el domicili o la residència actuals de la part demandada, mitjançant la provisió d'11 de novembre de 2009, la jutgessa, de conformitat amb el que disposa l'article 497 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència.  
Nules, 11 de novembre de 2009.- El secretari judicial: Sergio Bustamante Balen.